
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr.1600/13.03.2025
RAPORT DE SPECIALITATE
la Proiectul de hotărâre privind aprobarea constatării apartenenței la domeniul privat al comunei Liebling, în administrarea Consiliului Local Liebling, a imobilului înscris  în CF nr 409066 Liebling cu nr. cadastral 409066-C1,  situat administrativ în Comuna Liebling, nr 56, jud. Timiș
Subsemnatul, Marian-Bogdan Marchete inspector în cadrul  Compartimentului Financiar-Contabilitate, Taxe și Impozite Locale,  din cadrul aparatului de specialitate al primarului comunei Liebling, vă supun atenției: „ la Proiectul de hotărâre privind aprobarea constatării apartenenței la domeniul privat al comunei Liebling, în administrarea Consiliului Local Liebling, a imobilului înscris  în CF nr 409066 Liebling cu nr. cadastral 409066-C1,  situat administrativ în Comuna Liebling, nr 56, jud. Timiș”.
    Ținând cont de:

· Articolul 36 din Legea 18/1991 fondului funciar: 
(1) Terenurile aflate în proprietatea statului, situate în intravilanul localităţilor şi care sunt în administrarea primăriilor, la data prezentei legi, trec în proprietatea comunelor, oraşelor sau a municipiilor, urmând regimul juridic al terenurilor prevăzute la art. 26.

· Prevederile art. 553, alin. (1) din Legea 287/2009 (republicată*) privind Codul civil:   
1) Sunt obiect al proprietății private toate bunurile de uz sau de interes privat aparținând persoanelor fizice, persoanelor juridice de drept privat sau de drept public, inclusiv bunurile care alcătuiesc domeniul privat al statului și al unităților administrativ-teritoriale.
· Articolul 358 din OUG 57/2019 privind Codul administrativ: Trecerea unui bun din domeniul privat al statului în domeniul privat al unei unităţi administrativ-teritoriale

(1) Trecerea unui bun din domeniul privat al statului în domeniul privat al unei unităţi administrativ-teritoriale se face la cererea consiliului local, a consiliului judeţean, respectiv a Consiliului General al Municipiului Bucureşti, după caz, prin hotărâre a Guvernului.
Arătăm totodată că NU EXISTĂ:

· procese şi litigii vizând acest imobil;

·  notificări sau cereri de revendicare, formulate în baza oricăreia dintre legile de revendicare: Legea nr. 18/1991 cu modificările şi completările ulterioare, Legea nr. 1/2000 cu modificările şi completările ulterioare, Legea nr. 193/2007, Legea nr. 10/2001 cu modificările şi completările ulterioare, Legea nr. 247/2005 cu modificările şi completările ulterioare;

· orice altă cerere, solicitare de informaţii, solicitare de documente sau orice altă corespondenţă primită din partea oricărei persoane fizice sau juridice privitor la imobilul indicat mai sus. 
Ținând cont de:

Faptul că, pentru acest imobil nu există notifcări depuse în baza Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, cereri de reconstituire a dreptului de proprietate depuse în baza Legii fondului funciar nr. 18/1991, Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, Legii nr.247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare şi/sau altor acte normative în domeniul proprietăţii, sau acţiuni în justiţie/litigii, având ca parte Primăria Comunei Liebling sau Consiliul Local Liebling;

Necesitatea adoptării prezentei hotărâri în conformitate cu prevederile Hotărârii Guvernului nr. 884/2004 privind concesionarea unor spaţii cu destinaţia de cabinete medicale, cu modificările ulterioare, art. 1 alin. (1) Bunurile imobile sau părţile acestora, aflate în proprietatea publică a statului sau a unităţilor administrativ-teritoriale, în care funcţionează cabinete medicale înfiinţate potrivit Ordonanţei Guvernului nr. 124/1998 privind organizarea şi funcţionarea cabinetelor medicale, aprobată cu modificări şi completări prin Legea nr. 629/2001, republicată, cu completările ulterioare, trec în proprietatea privată a statului, respectiv a unităţilor administrativ-teritoriale, potrivit art. 10 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare, în termen de 90 de zile de la data intrării în vigoare a prezentei hotărâri.(2) Prevederile alin. (1) nu se aplică patrimoniului clinicilor universitare şi cabinetelor medicale din spitale, precum şi spaţiilor destinate funcţionării cabinetelor medicale din reţeaua proprie Ministerului Apărării Naţionale şi Ministerului Administraţiei şi Internelor, care rămân în domeniul public. 


Având în vedere necesitatea valorificării eficiente a unor bunuri aflate în administrarea Primăriei comunei Liebling, consider utilă promovarea prezentului proiect de hotărâre privind constatarea apartenenței imobilului  mai sus menționat, la domeniul privat al comunei Liebling, județul Timiș și administrarea acestuia de către Consiliul Local Liebling.
Marian-Bogdan Marchete,

inspector în cadrul  Compartimentului Financiar-Contabilitate,

Taxe și Impozite Locale,

